CELEX: 32012D0816
Language: fi
Date: 2012-12-19 00:00:00
Title: 2012/816/EU, Euratom: Komission täytäntöönpanopäätös, annettu 19 päivänä joulukuuta 2012 , luvan antamisesta Ruotsille olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 96/565/Euratom, EY muuttamisesta (tiedoksiannettu numerolla C(2012) 9547)

21.12.2012   
            
            
               FI
            
            
               Euroopan unionin virallinen lehti
            
            
               L 352/59
            
         KOMISSION TÄYTÄNTÖÖNPANOPÄÄTÖS,
   annettu 19 päivänä joulukuuta 2012,
   luvan antamisesta Ruotsille olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 96/565/Euratom, EY muuttamisesta
   (tiedoksiannettu numerolla C(2012) 9547)
   (Ainoastaan ruotsinkielinen teksti on todistusvoimainen)
   (2012/816/EU, Euratom)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan,
   sekä katsoo seuraavaa:
   
               (1)
            
            
               Yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) 380 artiklan mukaisesti Ruotsi saa jatkaa liitteessä X olevan B osan 2 kohdassa mainittujen kirjailijoiden, taiteilijoiden ja taideteosten esittäjien tarjoamien palvelujen sekä liitteessä X olevan B osan 1, 9 ja 10 kohdassa mainittujen liiketoimien vapauttamista arvonlisäverosta niin kauan kuin jossakin 31 päivänä joulukuuta 1994 yhteisöön kuuluneessa jäsenvaltiossa sovelletaan samoja vapautuksia. Kyseiset liiketoimet on otettava huomioon arvonlisäverosta kertyvien varojen perusteen laskemisessa.
            
         
               (2)
            
            
               Komissio teki Ruotsin osalta asetuksen (ETY, Euratom) N:o 1553/89 perusteella päätöksen 96/565/Euratom, EY (3), jolla Ruotsin sallittiin käyttää eräitä likimääräisiä arvioita arvonlisäverosta kertyvien omien varojen perusteen laskemiseksi 1 päivästä tammikuuta 1995.
            
         
               (3)
            
            
               Ruotsi on verottanut direktiivin 2006/112/EY liitteessä X olevan B osan 2 kohdassa mainittuja liiketoimia tekijänoikeuksien ja -palkkioiden osalta 1 päivästä tammikuuta 1997. Tätä tarkoitusta varten annettu lupa olisi peruutettava mainitusta päivästä alkaen.
            
         
               (4)
            
            
               Komissio pyysi Ruotsia tarkastamaan, tarvitsiko se edelleen näitä sille toistaiseksi myönnettyjä lupia, ja vahvistamaan tämän komissiolle. Ruotsi vahvisti, ettei lupa käyttää likimääräisiä arvioita direktiivin 2006/112/EY liitteessä X olevan B osan 2 kohdassa mainittujen liiketoimien suhteen päde enää tekijänoikeuksiin ja -palkkioihin.
            
         
               (5)
            
            
               Yhteisön sääntöjen selkeyden ja avoimuuden vuoksi säädökset, jotka eivät enää ole tarkoituksenmukaisia tai joiden voimassaolo on päättynyt, olisi kumottava.
            
         
               (6)
            
            
               Tässä päätöksessä säädetyt toimenpiteet ovat omia varoja käsittelevän neuvoa-antavan komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Kumotaan päätöksen 96/565/Euratom, EY 2 artiklan 2 kohta.
   2 artikla
   Tämä päätös on osoitettu Ruotsin kuningaskunnalle.
   
      Tehty Brysselissä 19 päivänä joulukuuta 2012.
      
         
            Komission puolesta
         
         Janusz LEWANDOWSKI
         
            Komission jäsen
         
      
   
   
      (1)  EYVL L 155, 7.6.1989, s. 9.
   
      (2)  EUVL L 347, 11.12.2006, s. 1.
   
      (3)  EYVL L 247, 28.9.1996, s. 41.